இப்பிராந்தியத்தில் சுமார் 150-35 ஆயிரம் ஆண்டுகளுக்கு முன் முதன்முதலில் மனிதன் இருந்ததாக தடயங்கள் கிடைக்கின்றன. துவக்கக் கால ஆதாரங்கள் பழங்கால ஆறான கிராவில்ஸ் கைர்ஷிலுங்கி ( கிலோக் ஆற்றின் துணை ஆறு) அருகில் உள்ள சிட்டா நகரம் மற்றும் சைக்கியா ஆற்றின் அருகில் உள்ள நகரான உஸட்-மன்ஜா ஆகிய இடங்களில் கிடைத்துள்ளது.

பைக்கால் பகுதியில் மங்கோலிக்-தொடர்பான அடுக்கில் கல்லறைக் கலாச்சார நினைவுச் சின்னங்கள் கிடைத்துள்ளன. சபேகலஸ்கே பிரதேசத்தை கி.மு 209 முதல் கி.பி 93 வரையிலான காலகட்டத்தில் க்சியாங்னு பேரரசு ஆண்டது. அதன்பிறகான காலகட்டத்தில் மங்கோலிய க்சியான்பெல் நாடு (93-234), ரௌரன் பேரரசு (330-555), மங்கோலிய போரரசு (1206-1368), வடக்கு யுவான் (1368-1691) ஆகியன ஆண்டன.

இடைக்காலத்தில் மங்கோலிய பழங்குடியின மக்களான மெர்கிட், தைச்சூடு, ஜலாய்ரி, கமங் மங்கோல் ஆகிய மக்கள் பிரதேசத்தில் குடியேறினர். 17 ஆம் நூற்றாண்டில், ஓரளவு அல்லது முழுவதும் மங்கோலியம் பேசும் தாவுர் மக்கள் ஷைகா, மேல் ஆமூர், புரியா ஆற்றுப் பகுதி ஆகிய பிரதேசங்களில் வாழ்துவந்தனர். இம்மக்கள் இப்பிரதேசத்துக்கு தாவுரிகா என்ற பெயரை அளித்தனர் இது திரான்ஸ்பைக்கா எனவும் அழைக்கப்படுகிறது. தற்போது இப்பிரதேசம் தற்போதைய உருசியாவின் பைக்காரா ஏரியின் கிழக்கில் உள்ளது.

மக்கள் வகைப்பாடு
நிலவியல்
வரலாறு
அரசு